Ericu950/Stoicheia-meter-silver huggingface dataset:
οὗτοι γὰρ ἐπιπλεύσαντες ἐξήλασαν ἐκ τοῦ ἱεροῦ τοὺς Περιάνδρου φύλακας , αὐτοὶ δ ἀναλαβόντες τοὺς παῖδας εἰς Κέρκυραν διεκόμισαν , ὡς Ἀντήνωρ ἐν τοῖς Κρητικοῖς ἱστόρηκε καὶ Διονύσιος ὁ Χαλκιδεὺς ἐν ταῖς Κτίσεσιν .
ὅτι δ οὐ τιμωρούμενοι Σαμίους ἀλλ ἐλευθεροῦντες ἀπὸ τοῦ τυράννου καὶ σῴζοντες ἐστράτευσαν οἱ Λακεδαιμόνιοι , Σαμίοις αὐτοῖς ἔστι χρήσασθαι μάρτυσιν .
ἀρχίᾳ γὰρ ἀνδρὶ Σπαρτιάτῃ λαμπρῶς ἀγωνισαμένῳ τότε καὶ πεσόντι τάφον εἶναι δημοσίᾳ κατεσκευασμένον ἐν Σάμῳ καὶ τιμώμενον ὑπ αὐτῶν λέγουσι ·
διὸ καὶ τοὺς ἀπογόνους τ ἀνδρὸς ἀεὶ διατελεῖν Σαμίοις οἰκείως καὶ φιλανθρώπως προσφερομένους , ὡς αὐτὸς Ἡρόδοτος ταῦτα γοῦν ἀπομεμαρτύρηκεν 0 .
ἐν δὲ τῇ πέμπτῃ , τῶν ἀρίστων Ἀθήνησι καὶ πρώτων ἀνδρῶν Κλεισθένη μὲν ἀναπεῖσαί φησι τὴν Πυθίαν ψευδόμαντιν γενέσθαι , προφέρουσαν ἀεὶ Λακεδαιμονίοις ἐλευθεροῦν ἀπὸ τῶν τυράννων τὰς Ἀθήνας ·
καλλίστῳ μὲν ἔργῳ καὶ δικαιοτάτῳ προσάπτων ἀσεβήματος διαβολὴν τηλικούτου καὶ ῥᾳδιουργήματος , ἀφαιρούμενος δὲ τοῦ θεοῦ μαντείαν καλὴν καὶ ἀγαθὴν καὶ τῆς λεγομένης συμπροφητεύειν Θέμιδος ἀξίαν 0 .
ἰσαγόραν δὲ τῆς γαμετῆς ὑφίεσθαι Κλεομένει φοιτῶντι παρ αὐτήν 0 ·
ὡς δ εἰώθει , παραμιγνὺς πίστεως ἕνεκα τοῖς ψόγοις ἐπαίνους τινὰς Ἰσαγόρης δέ φησὶν ʽὁ Τισάνδρου οἰκίης μὲν ἦν δοκίμου , ἀτὰρ τὰ ἀνέκαθεν οὐκ ἔχω φράσαι θύουσι δ οἱ συγγενεῖς αὐτοῦ Διὶ Καρίῳ εὔρυθμὸς γε καὶ πολιτικὸς ὁ μυκτὴρ τοῦ συγγραφέως , εἰς Κᾶρας ὥσπερ εἰς κόρακας ἀποδιοπομπουμένου τὸν Ἰσαγόραν 0 .
ἀριστογείτονα μέντοι οὐκέτι κύκλῳ καὶ κακῶς , ἀλλ ἄντικρυς διὰ πυλῶν εἰς Φοινίκην ἐξελαύνει Γεφυραῖον γεγονέναι λέγων ἀνέκαθεν 0 ·
τοὺς δὲ Γεφυραίους οὐκ ἀπ Εὐβοίας οὐ δ Ἐρετριεῖς , ὥσπερ οἴονταί τινες , ἀλλὰ Φοίνικας εἶναί φησιν , αὐτὸς οὕτω πεπυσμένος .
ἀφελέσθαι τοίνυν Λακεδαιμονίους μὴ δυνάμενος τὴν Ἀθηναίων ἐλευθέρωσιν ἀπὸ τῶν τυράννων αἰσχίστῳ πάθει κάλλιστον ἔργον οἷὸς τ ἐστὶν ἀφανίζειν καὶ καταισχύνειν 0 ·
ταχὺ γὰρ μετανοῆσαι φησιν αὐτούς , ὡς οὐ ποιήσαντας ὀρθῶς , ὅτι κιβδήλοισι μαντηίοισιν ἐπαρθέντες ἄνδρας ξείνους ὄντας αὐτοῖσι καὶ ὑποσχομένους ὑποχειρίας παρέξειν τὰς Ἀθήνας ἐξήλασαν ἐκ τῆς πατρίδος τοὺς τυράννους καὶ δήμῳ ἀχαρίστῳ παρέδωκαν τὴν πόλιν .
εἶτα μεταπεμψαμένους Ἱππίαν ἀπὸ Σιγείου κατάγειν εἰς τὰς Ἀθήνας 0 ·
ἀντιστῆναι δὲ Κορινθίους αὐτοῖς καὶ ἀποτρέψαι , Σωκλέους διελθόντος , ὅσα Κύψελος καὶ Περίανδρος κακὰ τὴν Κορινθίων πόλιν εἰργάσαντο τυραννοῦντες .
καίτοι Περιάνδρου σχετλιώτερον οὐδὲν οὐ δ ὠμότερον ἔργον ἱστορεῖται τῆς ἐκπομπῆς τῶν τριακοσίων ἐκείνων , οὓς ἐξαρπάσασι καὶ διακωλύσασι παθεῖν ταῦτα Σαμίοις ὀργίζεσθαί φησι καὶ μνησικακεῖν Κορινθίους ὥσπερ ὑβρισθέντας 0 .
ἀναπίμπλησι ταραχῆς καὶ διαφωνίας τὸ κακόηθες αὐτοῦ τὸν λόγον , ἐξ ἁπάσης τῇ διηγήσει προφάσεως ὑποδυόμενον .
ἐν δὲ τοῖς ἐφεξῆς τὰ περὶ Σάρδεις διηγούμενος , ὡς ἐνῆν μάλιστα διέλυσε καὶ διελυμήνατο τὴν πρᾶξιν ·
ἃς μὲν Ἀθηναῖοι ναῦς ἐξέπεμψαν Ἴωσι τιμωροὺς ἀποστᾶσι βασιλέως , ἀρχεκάκους τολμήσας προσειπεῖν ὅτι τοσαύτας πόλεις καὶ τηλικαύτας Ἑλληνίδας ἐλευθεροῦν ἐπεχείρησαν ἀπὸ τῶν βαρβάρων , Ἐρετριέων δὲ κομιδῇ μνησθεὶς ἐν παρέργῳ καὶ παρασιωπήσας μέγα κατόρθωμα καὶ ἀοίδιμον 0 .
ἤδη γὰρ ὡς περὶ τὴν Ἰωνίαν συγκεχυμένην , καὶ στόλου βασιλικοῦ προσπλέοντος , ἀπαντήσαντες ἔξω Κυπρίους ἐν τῷ Παμφυλίῳ πελάγει κατεναυμάχησαν ·
εἶτ ἀναστρέψαντες ὀπίσω καὶ τὰς ναῦς ἐν Ἐφέσῳ καταλιπόντες ἐπέθεντο Σάρδεσι καὶ Ἀρταφέρνην ἐπολιόρκουν εἰς τὴν ἀκρόπολιν καταφυγόντα , βουλόμενοι τὴν Μιλήτου λῦσαι ·
πολιορκίαν 0 ·
καὶ τοῦτο μὲν ἔπραξαν καὶ τοὺς πολεμίους ἀνέστησαν ἐκεῖθεν , ἐν φόβῳ θαυμαστῷ γενομένους πλήθους δ ἐπιχυθέντος αὐτοῖς , ἀπεχώρησαν .
ταῦτα δ ἄλλοι τε καὶ Λυσανίας ὁ Μαλλώτης ἐν τοῖς περὶ Ἐρετρίας εἴρηκε ·
καὶ καλῶς εἶχεν , εἰ καὶ διὰ μηδὲν ἄλλο , τῇ γοῦν ἁλώσει καὶ φθορᾷ τῆς πόλεως ἐπειπεῖν τὸ ἀνδραγάθημα τοῦτο καὶ τὴν ἀριστείαν ὁ δὲ καὶ κρατηθέντας αὐτοὺς ὑπὸ τῶν βαρβάρων φησὶν εἰς τὰς ναῦς καταδιωχθῆναι , μηδὲν τοιοῦτο τοῦ Λαμψακηνοῦ Χάρωνος ἱστοροῦντος , ἀλλὰ ταυτὶ γράφοντος κατὰ λέξιν Ἀθηναῖοι δ εἴκοσι τριήρεσιν ἔπλευσαν ἐπικουρήσοντες τοῖς Ἴωσι , καὶ εἰς Σάρδεις ἐστρατεύσαντο καὶ εἷλον ·
τὰ περὶ Σάρδεις ἅπαντα χωρὶς τοῦ τείχους τοῦ βασιληίου 0 ·
ταῦτα δὲ ποιήσαντες ἐπαναχωροῦσιν εἰς Μίλητον .
ἐν δὲ τῇ ἕκτῃ διηγησάμενος περὶ Πλαταιέων , ὡς σφᾶς αὐτοὺς ἐδίδοσαν Σπαρτιάταις , οἱ δὲ μᾶλλον ἐκέλευσαν πρὸς Ἀθηναίους τρέπεσθαι πλησιοχώρους ἐόντας αὐτοῖς καὶ τιμωρέειν οὐ κακούς ·
προστίθησιν οὐ καθ ὑπόνοιαν οὐ δὲ δόξαν , ἀλλ ὡς ἀκριβῶς ἐπιστάμενος , ὅτι ταῦτα συνεβούλευον οἱ Λακεδαιμόνιοι οὐ κατ εὔνοιαν οὕτω τῶν Πλαταιέων , ὡς βουλόμενοι τοὺς Ἀθηναίους ἔχειν πόνον συνεστεῶτας Βοιωτοῖς .
, οὐκοῦν εἰ μὴ κακοήθης Ἡρόδοτος ἐπίβουλοι μὲν καὶ κακοήθεις Λακεδαιμόνιοι , ἀναίσθητοι δ Ἀθηναῖοι παρακρουσθέντες , Πλαταιεῖς δ οὐ κατ εὔνοιαν οὐ δὲ τιμὴν , ἀλλὰ πολέμου πρόφασις εἰς μέσον ἐρρίφησαν 0 1 .
καὶ μὴν τὴν πανσέληνον ἢδη σαφῶς ἐξελήλεγκται Λακεδαιμονίων καταψευδόμενος , ἥν φησι περιμένοντας αὐτοὺς εἰς Μαραθῶνα μὴ βοηθῆσαι τοῖς Ἀθηναίοις ·
οὐ γὰρ μόνον ἄλλας μυρίας ἐξόδους καὶ μάχας πεποίηνται μηνὸς ἱσταμένου , μὴ περιμείναντες τὴν πανσέληνον , ἀλλὰ καὶ ταύτης τῆς μάχης , ἕκτῃ Βοηδρομιῶνος ἱσταμένου γενομένης , ὀλίγον ἀπελείφθησαν , ὥστε καὶ θεάσασθαι τοὺς νεκροὺς ἐπελθόντες ἐπὶ τὸν τόπον .
ἀλλ ὅμως ταῦτα περὶ τῆς πανσελήνου γέγραφεν ἀδύνατα δέ σφι τὸ παραυτίκα ποιέειν ταῦτα , οὐ βουλομένοισι λύειν τὸν νόμον 0 ·
ἦν γὰρ ἱσταμένου τοῦ μηνὸς ἐνάτη ἐνάτῃ δὲ οὐκ ἐξελεύσεσθαι ἔφασαν , οὐ πλήρεος ἐόντος τοῦ κύκλου .
οὗτοι μὲν οὖν τὴν πανσέληνον ἔμενον σὺ δὲ μεταφέρεις τὴν πανσέληνον εἰς ἀρχὴν μηνὸς οὖσαν διχομηνίας , καὶ τὸν οὐρανὸν ὁμοῦ καὶ τὰς ἡμέρας καὶ πάντα πράγματα συνταράσσεις ·
καὶ ταῦτα τὰ τῆς , Ἑλλάδος ἐπαγγελλόμενος γράφειν ἐσπουδακὼς δὲ περὶ τὰς Ἀθήνας διαφερόντως οὐ δὲ τὴν πρὸς Ἄγρας πομπὴν ἱστόρηκας , ἣν , πέμπουσιν ἔτι νῦν τῇ Ἑκάτῃ χαριστήρια τῆς νίκης ἑορτάζοντες .
ἀλλὰ τοῦτό γε βοηθεῖ τῷ Ἡροδότῳ πρὸς ἐκείνην τὴν διαβολήν , ἣν ἔχει κολακεύσας τοὺς Ἀθηναίους ἀργύριον πολὺ λαβεῖν παρ αὐτῶν .
εἰ γὰρ ἀνέγνω ταῦτ Ἀθηναίοις , οὐκ ἂν εἴασαν οὐ δὲ περιεῖδον ἐνάτῃ τὸν Φειδιππίδην παρακαλοῦντα Λακεδαιμονίους ἐπὶ τὴν μάχην ἐκ τῆς μάχης γεγενημένον , καὶ ταῦτα δευτεραῖον εἰς Σπάρτην ἐξ Ἀθηνῶν , ὡς αὐτός φησιν , ἀφιγμένον εἰ μὴ μετὰ τὸ νικῆσαι τοὺς πολεμίους Ἀθηναῖοι μετεπέμποντο τοὺς συμμάχους .
ὅτι μέντοι δέκα τάλαντα δωρεὰν ἔλαβεν ἐξ Ἀθηνῶν Ἀνύτου τὸ ψήφισμα γράψαντος , ἀνὴρ Ἀθηναῖος οὐ τῶν παρημελημένων ἐν ἱστορίᾳ , Δίυλλος , εἴρηκεν .
ἀπαγγείλας δὲ τὴν ἐν Μαραθῶνι μάχην ὁ Ἡρόδοτος , ὡς μὲν οἱ πλεῖστοι λέγουσι , καὶ τῶν νεκρῶν τῷ ἀριθμῷ καθεῖλε τ οὔργον .
εὐξαμένους γάρ φασι τοὺς Ἀθηναίους τῇ , Ἀγροτέρᾳ θύσειν χιμάρους ὅσους ἂν τῶν βαρβάρων καταβάλωσιν , εἶτα , μετὰ τὴν μάχην ἀναρίθμου πλήθους τῶν νεκρῶν ἀναφανέντος , παραιτεῖσθαι ψηφίσματι τὴν θεόν , ὅπως καθ ἕκαστον ἐνιαυτὸν ἀποθύωσι πεντακοσίας τῶν χιμάρων .
οὐ μὴν ἀλλὰ τοῦτ ἐάσαντες , ἴδωμεν τὰ μετὰ τὴν μάχην ·
τῇσι δὲ λοιπῇσι φησὶν οἱ βάρβαροι ἐξανακρουσάμενοι καὶ ἀναλαβόντες ἐκ τῆς νήσου , ἐν τῇ ἔλιπον τὰ ἐξ Ἐρετρίης ἀνδράποδα ;
περιέπλεον Σούνιον , βουλόμενοι φθῆναι τοὺς Ἀθηναίους ἀφικόμενοι εἰς τὸ ἂστυ ·
αἰτίην δ ἔσχε Ἀθηναίοισι ἐξ Ἀλκμεωνιδέων μηχανῆς αὐτοὺς ταῦτα ἐπινοηθῆναι ·
τούτους γὰρ συνθεμένους τοῖσι Πέρσῃσι ἀναδεῖξαι ἀσπίδα ἐοῦσι ἤδη ἐν τῇσι νηυσὶ ·
οὗτοι μὲν δὴ περιέπλεον Σούνιον ἐνταῦθα τὸ μὲν τοὺς Ἐρετριέας ἀνδράποδα προσειπεῖν , οὔ τε τόλμαν Ἑλλήνων οὐδενὸς οὔ τε φιλοτιμίαν ἐνδεεστέραν παρασχομένους καὶ παθόντας ἀνάξια τῆς ἀρετῆς , ἀφείσθω διαβεβλημένων δὲ τῶν Ἀλκμεωνιδῶν , ἐν οἷς οἱ μέγιστοὶ τε τῶν οἴκων καὶ δοκιμώτατοι τῶν ἀνδρῶν ἦσαν , ἐλάττων λόγος ·
ἀνατέτραπται δὲ τῆς νίκης τὸ μέγεθος καὶ τὸ τέλος εἰς οὐδὲν ἥκει τοῦ περιβοήτου κατορθώματος , οὐ δ ἀγών τις ἔοικεν οὐ δ ἔργον γεγονέναι τοσοῦτον , ἀλλὰ πρόσκρουμα βραχὺ τοῖς βαρβάροις ἀποβᾶσιν , ὥσπερ οἱ διασύροντες καὶ βασκαίνοντες λέγουσιν , εἰ μετὰ τὴν μάχην οὐ φεύγουσι κόψαντες τὰ πείσματα τῶν νεῶν , τῷ φέροντι προσωτάτω τῆς Ἀττικῆς ἀνέμῳ παραδόντες αὑτοὺς 0 ·
ἀλλ αἴρεται μὲν ἀσπὶς αὐτοῖς προδοσίας σημεῖον , ἐπιπλέουσι δὲ ταῖς Ἀθήναις ἐλπίζοντες αἱρήσειν καὶ καθ ἡσυχίαν Σούνιον κάμψαντες ὑπεραιωροῦνται Φαλήρων , οἱ δὲ πρῶτοι καὶ δοκιμώτατοι τῶν ἀνδρῶν προδιδόασιν ἀπεγνωκότες τὴν πόλιν ·
καὶ γὰρ ἀπολύων ὕστερον Ἀλκμεωνίδας ἑτέροις τὴν προδοσίαν ἀνατίθησιν ἀνεδείχθη μὲν γὰρ ἀσπίς , καὶ τοῦτο οὐκ ἔστιν ἄλλως εἰπεῖν φησὶν αὐτὸς ἰδών .
τοῦτο δ ἀμήχανον μὲν 0 ·
ἦν γενέσθαι , νενικηκότων κατὰ κράτος τος τῶν Ἀθηναίων ·
γενόμενον δ οὐκ ἂν ὑπὸ τῶν βαρβάρων συνώφθη , φυγῇ καὶ πόνῳ , πολλῷ καὶ τραύμασι καὶ βέλεσιν εἰς τὰς ναῦς ἐλαυνομένων καὶ ἀπολιπόντων τὸ χωρίον , ὡς ἕκαστος τάχους εἶχεν .
ἀλλ ὅταν γε πάλιν ὑπὲρ τῶν Ἀλκμεωνιδῶν ἀπολογεῖσθαι προσποιούμενος , ἃ πρῶτος ἀνθρώπων ἐπενήνοχεν ἐγκλήματα , εἴπῃ θῶμα δέ μοι καὶ οὐκ ἐνδέχομαι τὸν λόγον , Ἀλκμεωνίδας ἄν ποτε ἀναδεῖξαι Πέρσῃσι ἐκ συνθήματος ἀσπίδα , βουλομένους γε εἶναι Ἀθηναίους ὑπὸ Ἱππίῃ ·
κόμματός τινος ἀναμιμνήσκομαι παροιμιακοῦ μένε , καρκίνε , καί σε μεθήσω ·
τί γὰρ ἐσπούδακας καταλαβεῖν , εἰ καταλαβὼν μεθιέναι μέλλεις ;
καὶ σὺ κατηγορεῖς , εἶτ ἀπολογῇ ·
καὶ γράφεις κατ ἐπιφανῶν ἀνδρῶν διαβολάς , ἃς πάλιν ἀναιρεῖς , ἀπιστῶν δὲ σεαυτῷ δηλονότι ·
σεαυτοῦ γὰρ ἀκήκοας λέγοντος Ἀλκμεωνίδας ἀνασχεῖν ἀσπίδα νενικημένοις καὶ φεύγουσι τοῖς βαρβάροις καὶ μὴν ἐν οἷς περὶ Ἀλκμεωνιδῶν ἀπολογῇ σεαυτὸν ἀποφαίνεις συκοφάντην εἰ γάρ μᾶλλον ἢ ὁμοίως Καλλίῃ τῷ Φαινίππου , Ἱππονίκου δὲ πατρὶ , φαίνονται μισοτύραννοι ἐόντες ὡς ἐνταῦθα γράφεις Ἀλκμεωνίδαι , ποῦ θήσεις αὐτῶν ἐκείνην τὴν συνωμοσίαν , ἣν ἐν τοῖς πρώτοις γέγραφας 0 ;
ὡς ἐπιγαμίαν ποιησόμενοι Πεισιστράτῳ κατήγαγον αὐτὸν ἀπὸ τῆς φυγῆς ἐπὶ τὴν ·
τυραννίδα καὶ οὐκ ἂν ἐξήλασαν αὖθις , ἕως διεβλήθη παρανόμως τῇ γυναικὶ μιγνύμενος .
ταῦτα μὲν οὖν τοιαύτας ἔχει ταραχάς ·
τῆς Ἀλκμεωνιδῶν διαβολῆς καὶ ὑπονοίας τοῖς Καλλίου τοῦ Φαινίππου χρησάμενος ἐπαίνοις καὶ προσάψας αὐτῷ τὸν υἱὸν Ἱππόνικον , ὃς ἦν καθ Ἡρόδοτον ἐν τοῖς πλουσιωτάτοις Ἀθηναίων , ὡμολόγησεν , ὅτι μηδὲν τῶν πραγμάτων δεομένων , .
ἀλλὰ θεραπείᾳ καὶ χάριτι τοῦ Ἱππονίκου τὸν Καλλίαν παρενέβαλεν .
ἐπεὶ δ Ἀργείους ἅπαντες ἴσασιν οὐκ ἀπειπαμένους τοῖς Ἕλλησι τὴν συμμαχίαν , ἀξιώσαντας ὡς ἂν μὴ Λακεδαιμονίοις , ἐχθίστοις καὶ πολεμιωτάτοις οὖσι , ποιοῦντες ἀεὶ τὸ προστασσόμενον ἕπωνται , καὶ τοῦτ ἄλλως οὐκ ἦν , αἰτίαν κακοηθεστάτην ὑποβάλλεται , γράφων ἐπεὶ δέ σφεας παραλαμβάνειν τοὺς Ἕλληνας , οὕτω δὴ ἐπισταμένους , ὅτι οὐ μεταδώσουσι τῆς ἀρχῆς 0 ;
λακεδαιμόνιοι , μεταιτέειν ἵνα ἐπὶ προφάσεως ἡσυχίαν ἄγωσι τούτων δ ὕστερον ἀναμνῆσαί φησιν Ἀρταξέρξην ἀναβάντας εἰς Σοῦσα πρέσβεις Ἀργείων , κ ἀκεῖνον εἰπεῖν ὡς οὐδεμίαν νομίζοι πόλιν Ἄργεος φιλιωτέρην 0 ·
εἶθ ὑπειπών , ὥσπερ εἴωθε , καὶ ἀναδυόμενος οὐκ εἰδέναι φησὶ περὶ τούτων ἀτρεκέως , εἰδέναι δ ὅτι πᾶσιν ἀνθρώποις ἐστὶν ἐγκλήματα καὶ οὐκ Ἀργείοισι αἴσχιστα πεποίηται .
ἐγὼ δὲ λέγειν ὀφείλω τὰ λεγόμενα , πείθεσθαί γε μὴν οὐ παντάπασι ὀφείλω , καί μοι τὸ ἔπος τοῦτο ἐχέτω ἐς πάντα τὸν λόγον .
ἐπεὶ καὶ ταῦτα λέγεται , ὡς ἄρα Ἀργεῖοι ἦσαν οἱ ἐπικαλεσάμενοι τὸν Πέρσην ἐπὶ τὴν Ἑλλάδα , ἐπειδή σφι πρὸς τοὺς Λακεδαιμονίους κακῶς ἡ αἰχμὴ ἑστήκεε , πᾶν δὴ βουλόμενοι σφίσι προεῖναι τῆς παρούσης λύπης .
ἆρ οὖν οὐχ , ὅπερ αὐτὸς τὸν Αἰθίοπά φησι πρὸς τὰ μύρα καὶ τὴν πορφύραν εἰπεῖν , ὡς δολερὰ μὲν τὰ ῥήματα δολερὰ δὲ τὰ εἵματα τῶν Περσέων ἐστί , τοῦτ ἄν τις εἴποι πρὸς αὐτόν , ὡς δολερὰ μὲν τὰ ῥήματα δολερὰ δὲ τὰ σχήματα τῶν Ἡροδότου λόγων ἑλικτὰ κ οὐδὲν ὑγιὲς ἀλλὰ πᾶν πέριξ , ὥσπερ οἱ ζῳγράφοι τὰ λαμπρὰ τῇ σκιᾷ τρανότερα ποιοῦσιν , οὕτω ταῖς ἀρνήσεσι τὰς διαβολὰς ἐπιτείνοντος αὐτοῦ καὶ τὰς ὑπονοίας ταῖς ἀμφιβολίαις βαθυτέρας ποιοῦντος 0 1 2 ;
ἀργεῖοι δ ὅτι μὲν οὐ συναράμενοι τοῖς Ἕλλησιν , ἀλλὰ διὰ τὴν ἡγεμονίαν καὶ τῆς ἀρετῆς Λακεδαιμονίοις ἐκστάντες , κατῄσχυναν τὸν Ἡρακλέα καὶ τὴν εὐγένειαν , οὐ δ ἔστιν ἀντειπεῖν , ὑπὸ Σιφνίοις γὰρ ἦν καὶ Κυθνίοις ἄμεινον ἐλευθεροῦν τεὺς Ἕλληνας ἢ Σπαρτιάταις φιλονεικοῦντας ὑπὲρ ἀρχῆς ἐγκαταλιπεῖν τοσούτους καὶ τοιούτους ἀγῶνας 0 .
εἰ δ αὐτοὶ ἦσαν οἱ ἐπικαλεσάμενοι τὸν Πέρσην ἐπὶ τὴν Ἑλλάδα διὰ τὴν κακῶς ἑστῶσαν αὐτοῖς αἰχμὴν πρὸς Λακεδαιμονίους , πῶς οὐκ ἐμήδιζον ἀναφανδὸν ἥκοντος οὐ δ , εἰ μὴ συστρατεύειν ἐβούλοντο βασιλεῖ , τὴν γοῦν Λακωνικὴν ὑπολειπόμενοι κακῶς ἐποίουν , ἢ Θυρέας ἣπτοντο πάλιν ἢ τρόπον ἄλλον ἀντελαμβάνοντο καὶ παρηνώχλουν Λακεδαιμονίοις , μέγα βλάψαι δυνάμενοι τοὺς Ἕλληνας , εἰ μὴ παρῆκαν εἰς Πλαταιὰς ἐκείνους ἐκστρατεῦσαι τοσούτοις ὁπλίταις ;
ἀλλ Ἀθηναίους γε μεγάλους ἐνταῦθα τῷ λόγῳ πεποίηκε καὶ σωτῆρας ἀνηγόρευκε τῆς Ἑλλάδος ·
ὀρθῶς γε ποιῶν καὶ δικαίως , εἰ μὴ πολλὰ καὶ βλάσφημα προσῆν τοῖς ἐπαίνοις 0 .
νῦν δὲ προδοθῆναι μὲν ἂν λέγων ὑπὸ τῶν ἄλλων Ἑλλήνων Λακεδαιμονίους , μονωθέντας δ ἂν καὶ ἀποδεξαμένους ἔργα μεγάλα ἀποθανεῖν γενναίως , ἢ πρὸ τούτου ὁρῶντας καὶ τοὺς ἄλλους Ἕλληνας μηδίζοντας ὁμολογίῃ ἂν χρήσασθαι πρὸς Ξέρξεα , δῆλός ἐστιν οὐ τοῦτο λέγων εἰς τὸν Ἀθηναίων ἔπαινον , ἀλλ Ἀθηναίων ἐπαινῶν , ἵνα κακῶς εἴπῃ τοὺς ἄλλους ἅπαντας .
τί γὰρ ἄν τις ἔνι δυσχεραίνοι , Θηβαίους ἀεὶ καὶ Φωκέας πικρῶς αὐτοῦ καὶ κατακόρως ἐξονειδίζοντος , ὅπου καὶ τῶν προκινδυνευσάντων ὑπὲρ τῆς Ἑλλάδος τὴν οὐ γεγενημένην μὲν , γενομένην δ ἄν , ὡς αὐτὸς εἰκάζει , καταψηφίζεται προδοσίαν ;
αὐτοὺς δὲ Λακεδαιμονίους ἐν ἀδήλῳ θέμενος ἐπηπόρησεν , εἴ τ ἔπεσον ἂν μαχόμενοι τοῖς πολεμίοις εἴ τε παρέδωκαν ἑαυτούς , μικροῖς γε νὴ Δία τεκμηρίοις αὐτῶν ἀπιστήσας τοῖς περὶ Θερμοπύλας .
διηγούμενος δὲ συμπεσοῦσαν ναυαγίαν ταῖς βασιλικαῖς ναυσὶ καὶ ὅτι πολλῶν χρημάτων ἐκπεσόντων , Ἀμεινοκλῆς ὁ Κρητίνεω Μάγνης ἀνὴρ ὠφελήθη μεγάλως , χρυσία ἄφατα καὶ χρήματα περιβαλόμενος ·
οὐ δὲ τοῦτον ἄδηκτον παρῆκεν , ἀλλ ὁ μὲν τ ἄλλα φησὶν οὐκ εὐτυχέων εὑρήμασι μέγα πλούσιος ἐγένετο ἦν γάρ τις καὶ τοῦτον ἄχαρις συμφορὴ λυπεῦσα παιδοφόνος .
τοῦτο μὲν οὖν παντὶ δῆλον , ὅτι τὰ χρυσᾶ χρήματα καὶ τὰ εὑρήματα καὶ τὸν ἐκβρασσόμενον ὑπὸ τῆς θαλάσσης πλοῦτον ἐπεισήγαγε τῇ ἱστορίᾳ , χώραν καὶ τόπον ποιῶν , ἐν ᾧ θήσεται τὴν Ἀμεινοκλέους παιδοφονίαν 0 .
ἀριστοφάνους δὲ τοῦ Βοιωτοῦ γράψαντος , ὅτι χρήματα μὲν αἰτήσας οὐκ ἔλαβε παρὰ Θηβαίων , ἐπιχειρῶν δὲ τοῖς νέοις διαλέγεσθαι καὶ συσχολάζειν ὑπὸ τῶν ἀρχόντων ἐκωλύθη δι ἀγροικίαν αὐτῶν καὶ μισολογίαν , ἄλλο μὲν οὐδέν ἐστι τεκμήριον ὁ δ Ἡρόδοτος τῷ Ἀριστοφάνει μεμαρτύρηκε , δι ὧν τὰ μὲν ψευδῶς , τὰ δὲ διὰ , τὰ δὲ ὡς μισῶν καὶ διαφερόμενος τοῖς Θηβαίοις ἐγκέκληκε 0 ;
θεσσαλοὺς μὲν γὰρ ὑπ ἀνάγκης ἀποφαίνεται μηδίσαι τὸ πρῶτον , ἀληθῆ λέγων ·
καὶ περὶ τῶν ἄλλων Ἑλλήνων μαντευόμενος ὡς προδόντων ἂν Λακεδαιμονίους 0 .
ὑπεῖπεν ὡς οὐχ ἑκόντων ἀλλ ὑπ ἀνάγκης ;
ἁλισκομένων κατὰ πόλεις .
θηβαίοις δὲ τῆς αὐτῆς ἀνάγκης οὐ δίδωσι τὴν αὐτὴν συγγνώμην , καίτοι πεντακοσίους μὲν εἰς τὰ Τέμπη καὶ Μναμίαν στρατηγὸν ἔπεμψαν , εἰς δὲ Θερμοπύλας ὅσους ᾔτησε Λεωνίδας 0 ·
οἳ καὶ μόνοι σὺν Θεσπιεῦσι παρέμειναν αὐτῷ , τῶν ἄλλων ἀπολιπόντων μετὰ τὴν κύκλωσιν ·
ἐπεὶ δὲ τῶν παρόδων κρατήσας ὁ , βάρβαρος ἐν τοῖς ὅροις ἦν καὶ Δημάρατος ὁ Σπαρτιάτης διὰ ξενίας εὔνους ὢν Ἀτταγίνῳ τῷ προεστῶτι τῆς ὀλιγαρχίας διεπράξατο φίλον βασιλέως γενέσθαι καὶ ξένον , οἱ δ Ἕλληνες ἐν ταῖς ναυσὶν ἦσαν , πεζῇ δ οὐδεὶς προσήλαυνεν , οὕτω προσεδέξαντο τὰς διαλύσεις ὑπὸ τῆς μεγάλης ἀνάγκης ἐγκαταληφθέντες .
οὔ τε γὰρ θάλασσα καὶ νῆες αὐτοῖς παρῆσαν ὡς Ἀθηναίοις , οὔ τ ἀπωτάτω κατῴκουν ὡς Σπαρτιᾶται τῆς Ἑλλάδος ἐν μυχῷ , μιᾶς δ ἡμέρας ὁδὸν καὶ ἡμισείας ἀπέχοντι τῷ Μήδῳ συστάντες ἐπὶ τῶν στενῶν καὶ διαγωνισάμενοι μετὰ μόνων Σπαρτιατῶν καὶ Θεσπιέων ἠτύχησαν 0 .
ὁ δὲ συγγραφεὺς οὕτως ἐστὶ δίκαιος , ὥστε Λακεδαιμονίους μὲν μονωθέντας καὶ γενομένους συμμάχων ἐρήμους τυχὸν ἄν φησιν ὁμολογίῃ χρήσασθαι πρὸς Ξέρξεα Θηβαίοις δὲ τ αὐτὸ διὰ τὴν αὐτὴν ἀνάγκην παθοῦσι λοιδορεῖται .
τὸ δὲ μέγιστον καὶ κάλλιστον ἔργον ἀνελεῖν μὴ δυνηθεὶς ὡς οὐ πραχθὲν αὐτοῖς , αἰτίῃ φαύλῃ καὶ ὑπονοίᾳ διαλυμαινόμενος ταῦτ ἔγραφεν οἱ μέν νυν ξύμμαχοι οἱ ἀποπεμπόμενοι ᾤχοντό τε ἀπιόντες καὶ ἐπείθοντο Λεωνίδῃ Θεσπιέες δὲ καὶ Θηβαῖοι 0 .
κατέμειναν μοῦνοι παρὰ Λακεδαιμονίοισι τούτων δὲ Θηβαῖοι μὲν ἀέκοντες ἔμενον καὶ οὐ βουλόμενοι κατεῖχε γάρ σφεας Λεωνίδης ἐν ὁμήρων λόγῳ ποιεύμενος Θεσπιέες δὲ ἑκόντες μάλιστα , οἳ οὐδαμᾶ ἔφασαν ἀπολιπόντες Λεωνίδην καὶ τοὺς μετὰ τούτου ἀπαλλάξεσθαι Εἶτ οὐ δῆλός ἐστιν ἰδίαν τινὰ πρὸς Θηβαίους ἔχων ὀργὴν καὶ δυσμένειαν , ὑφ ἧς οὐ μόνον διέβαλε ψευδῶς καὶ ἀδίκως τὴν πόλιν , ἀλλ οὐ δὲ τοῦ ·
πιθανοῦ τῆς διαβολῆς ἐφρόντισεν , οὐ δ ὅπως αὐτὸς ἑαυτῷ τ ἀναντία λέγων παρ ὀλίγους ἀνθρώπους οὐ φανεῖται συνειδώς ;
προειπὼν γὰρ ὡς ὁ Λεωνίδης , ἐπεὶ τ ᾔσθετο τοὺς συμμάχους ἐόντας ἀπροθύμους καὶ οὐκ ἐθέλοντας 0 ·
συγκινδυνεύειν , κελεύσαι σφέας ἀπαλλάττεσθαι ·
πάλιν μετ ὀλίγον λέγει τοὺς Θηβαίους ἄκοντας αὐτὸν κατασχεῖν , οὓς εἰκὸς ἦν ἀπελάσαι καὶ βουλομένους παραμένειν , εἰ μηδίζειν αἰτίαν εἶχον .
ὅπου γὰρ οὐκ ἐδεῖτο τῶν μὴ προθύμων , τί χρήσιμον ἦν ἀναμεμίχθαι μαχομένοις ἀνθρώπους ὑπόπτους ;
οὐ γὰρ δὴ φρένας εἶχε τοιαύτας ὁ τῶν Σπαρτιατῶν .
βασιλεὺς καὶ τῆς Ἑλλάδος ἡγεμών , ὥστε κατέχειν ἐν ὁμήρων λόγῳ τοῖς τριακοσίοις τοὺς τετρακοσίους ὅπλ ἔχοντας καὶ προσκειμένων ἔμπροσθεν ἤδη καὶ ὄπισθεν ἅμα τῶν πολεμίων καὶ γὰρ εἰ πρότερον ἐν ὁμήρων λόγῳ ποιούμενος ἦγεν αὐτούς , ἒν 0 ·
γε τοῖς ἐσχάτοις εἰκὸς ἦν καιροῖς ἐκείνους τε Λεωνίδα μηδὲν φροντίσαντας ἀπαλλαγῆναι καὶ Λεωνίδαν δεῖσαι τὴν ὑπ ἐκείνων μᾶλλον ἢ τῶν βαρβάρων κύκλωσιν 0 1 .
ἄνευ δὲ τούτων , πῶς οὐ γελοῖος ὁ Λεωνίδας , τοὺς μὲν ἄλλους Ἕλληνας ἀπιέναι κελεύων ὡς αὐτίκα μάλα τεθνηξόμενος , Θηβαίους δὲ κωλύων , ὡς ὑπ αὐτοῦ φυλάττοιντο τοῖς Ἕλλησιν ἀποθνήσκειν μέλλοντος 0 1 ;
εἰ γὰρ ὡς ἀληθῶς ἐν ὁμήρων λόγῳ , μᾶλλον δ ἀνδραπόδων , περιῆγε τοὺς ἄνδρας , οὐ κατέχειν ὤφειλεν αὐτοὺς μετὰ τῶν ἀπολουμένων , ἀλλὰ παραδοῦναι τοῖς ἀπιοῦσι τῶν Ἑλλήνων 0 .
ὃ δὲ λοιπὸν ἦν τῶν αἰτίων εἰπεῖν ἴσως δὲ ἀπολουμένους κατεῖχε καὶ τοῦτ ἀνῄρηκεν ὁ συγγραφεύς , οἷς περὶ τῆς φιλοτιμίας τοῦ Λεωνίδου κατὰ λέξιν εἴρηκε ταῦτα τε δὴ ἐπιλεγόμενον Λεωνίδην καὶ βουλόμενον καταθέσθαι κλέος μοῦνον Σπαρτιητέων ἀποπέμψαι τοὺς συμμάχους μᾶλλον ἢ τῇσι γνώμῃσι διενεχθέντας 0 .
ὑπερβολὴ γὰρ εὐηθείας ἦν , ἧς ἀπήλαυνε δόξης τοὺς συμμάχους κατέχειν μεθέξοντας τοὺς πολεμίους .
ὅτι τοίνυν οὐ διεβέβλητο τοῖς Θηβαίοις ὁ Λεωνίδας , ·
ἀλλὰ καὶ φίλους ἐνόμιζε βεβαίους , ἐκ τῶν πεπραγμένων δῆλόν ἐστι .
καὶ γὰρ παρῆλθεν εἰς Θήβας ἄγων τὸ στράτευμα καὶ δεηθεὶς ἔτυχεν οὗ μη δὲ εἷς ἄλλος , ἐν τῷ ἱερῷ κατακοιμηθῆναι τοῦ Ἡρακλέους , καὶ τὴν ὄψιν ἣν εἶδεν ὄναρ ἐξήγγειλε τοῖς Θηβαίοις ·
ἔδοξε γὰρ ἐν θαλάσσῃ πολὺν ἐχούσῃ καὶ τραχὺν κλύδωνα τὰς ἐπιφανεστάτας καὶ μεγίστας πόλεις τῆς Ἑλλάδος ἀνωμάλως διαφέρεσθαι καὶ σαλεύειν , τὴν δὲ Θηβαίων ὑπερέχειν τε πασῶν καὶ μετέωρον ἀρθῆναι πρὸς τὸν οὐρανὸν εἶτ ἐξαίφνης ἀφανῆ γενέσθαι καὶ ταῦτα μὲν ἦν ὅμοια ·
τοῖς ὕστερον χρόνῳ πολλῷ συμπεσοῦσι περὶ τὴν πόλιν .
ὁ δ Ἡρόδοτος ἐν τῇ διηγήσει τῆς μάχης καὶ τοῦ Λεωνίδου τὴν μεγίστην ἠμαύρωκε πρᾶξιν , αὐτοῦ πεσεῖν πάντας εἰπὼν ἐν τοῖς στενοῖς περὶ τὸν Κολωνόν ·
ἐπεὶ γὰρ ἐπύθοντο νύκτωρ τὴν περίοδον τῶν πολεμίων , ἀναστάντες ἐβάδιζον ἐπὶ τὸ στρατόπεδον καὶ τὴν σκηνὴν ὀλίγου δεῖν βασιλέως , ὡς ἐκεῖνον αὐτὸν ἀποκτενοῦντες καὶ περὶ ἐκείνῳ τεθνηξόμενοι μέχρι μὲν οὖν τῆς σκηνῆς ἀεὶ τὸν ἐμποδὼν φονεύοντες , τοὺς δ ἄλλους τρεπόμενοι προῆλθον 0 ·
ἐπεὶ δ οὐχ εὑρίσκετο Ξέρξης , ζητοῦντες ἐν μεγάλῳ καὶ ἀχανεῖ στρατεύματι καὶ πλανώμενοι μόλις ὑπὸ τῶν βαρβάρων πανταχόθεν περιχυθέντων διεφθάρησαν , ὅσα δ ἄλλα πρὸς τούτῳ τολμήματα καὶ ῥήματα τῶν Σπαρτιατῶν παραλέλοιπεν , ἐν τῷ Λεωνίδου βίῳ γραφήσεται μικρὰ δ οὐ χεῖρόν ἐστι καὶ νῦν διελθεῖν .
ἀγῶνα μὲν γὰρ ἐπιτάφιον αὐτῶν ἠγωνίσαντο πρὸ τῆς ἐξόδου καὶ τοῦτον ἐθεῶντο πατέρες ;
αὐτὸς δ ὁ Λεωνίδας πρὸς μὲν τὸν εἰπόντα παντελῶς ὀλίγους ἐξάγειν αὐτὸν ἐπὶ τὴν μάχην πολλοὺς μὲν ἔφη τεθνηξομένους ·
πρὸς δὲ τὴν γυναῖκα , πυνθανομένην ἐξιόντος εἴ τι λέγοι , μεταστραφεὶς εἶπεν ἀγαθοῖς γαμεῖσθαι καὶ ἀγαθὰ τίκτειν .
ἐν δὲ Θερμοπύλαις μετὰ τὴν κύκλωσιν δύο τῶν ἀπὸ γένους ὑπεξελέσθαι βουλόμενος ἐπιστολὴν ἐδίδου τῷ ἑτέρῳ καὶ ἔπεμπεν ὁ δ οὐκ ἐδέξατο φήσας μετ ὀργῆς μαχατάς τοι , οὐκ ἀγγελιαφόρος , εἱπόμαν ·
τὸν δ ἕτερον ἐκέλευεν εἰπεῖν τι πρὸς τὰ τέλη τῶν Σπαρτιατῶν ὁ δ ἀπεκρίνατο τῷ πράγματι , καὶ τὴν ἀσπίδα λαβὼν εἰς τάξιν κατέστη .
ταῦτ οὐκ ἄν τις ἐπετίμησεν , ἄλλου παραλιπόντος ·
ὁ δὲ τὴν Ἀμάσιδος ἀποψόφησιν καὶ τὴν τῶν ὄνων τοῦ κλέπτου προσέλασιν καὶ τὴν τῶν ἀσκῶν ἐπίδοσιν καὶ πολλὰ τοιαῦτα συναγαγὼν καὶ διαμνημονεύων , οὐκ ἀμελείᾳ δόξειεν ἂν καὶ ὑπεροψίᾳ προΐεσθαι καλὰ μὲν ἔργα καλὰς δὲ φωνὰς ἀλλ οὐκ εὐμενὴς ὢν πρὸς ἐνίους οὐ δὲ δίκαιος .
τοὺς δὲ Θηβαίους πρῶτον μέν φησι μετὰ τῶν Ἑλλήνων ἐόντας μάχεσθαι ὑπ ἀνάγκης ἐχομένους ·
οὐ γὰρ μόνον Ξέρξης , ὡς ἔοικεν , ἀλλὰ καὶ Λεωνίδας μαστιγοφόρους εἶχεν ἑπομένους , ὑφ ὧν οἱ Θηβαῖοι παρὰ γνώμην ἠναγκάζοντο μαστιγούμενοι μάχεσθαι .
καὶ τίς ἂν ὠμότερος τούτου γένοιτο συκοφάντης , ὃς μάχεσθαι μὲν ὑπ ἀνάγκης φησὶ τοὺς ἀπελθεῖν καὶ φεύγειν δυναμένους , μηδίσαι δ ἑκόντας , οἷς οὐδεὶς παρῆν βοηθῶν ;
ἑξῆς δὲ τούτοις γέγραφεν , ὅτι τῶν ἄλλων ἐπειγομένων ἐπὶ τὸν Κολωνὸν ἀποσχισθέντες οἱ Θηβαῖοι χεῖρὰς τε προέτεινον καὶ ἤισαν ἆσσον τῶν βαρβάρων , λέγοντες τὸν ἀληθέστατον τῶν λόγων , ὡς μηδίσειαν , καὶ γῆν τε καὶ ὕδωρ ἔδοσαν βασιλεῖ , ὑπὸ δ ἀνάγκης ἐχόμενοι εἰς Θερμοπύλας ἀπικέατο καὶ ἀναίτιοι εἶεν τοῦ τρώματος τοῦ γενομένου βασιλεῖ ·
ταῦτα λέγοντες περιεγένοντο ·
εἶχον γὰρ καὶ Θεσσαλοὺς τούτων τῶν λόγων μάρτυρας .
ὅρα διὰ τοσούτων ἐν βαρβάροις κραυγαῖς καὶ παμμιγέσι θορύβοις καὶ φυγαῖς καὶ διώξεσιν ἀκουομένην δικαιολογίαν καὶ μαρτύρων ἀνάκρισιν καὶ Θεσσαλοὺς μεταξὺ τῶν φονευομένων καὶ πατουμένων ὑπ ἀλλήλων παρὰ τὰ στενὰ Θηβαίοις συνδικοῦντας , ὅτι τῆς Ἑλλάδος αὐτοὺς κρατοῦντας ἄχρι Θεσπιέων ἔναγχος ἐξήλασαν περιγενόμενοι καὶ τὸν ἄρχοντα Λατταμύαν ἀποκτείναντες .
ταῦτα γὰρ ὑπῆρχε Βοιωτοῖς τότε καὶ Θετταλοῖς πρὸς ἀλλήλους , ἐπιεικὲς δὲ καὶ φιλάνθρωπον οὐδέν 0 .
ἀλλὰ δὴ τῶν Θεσσαλῶν μαρτυρούντων , πῶς περιεγένοντο Θηβαῖοι ;
τοὺς μὲν αὐτῶν ἀπέκτειναν οἱ βάρβαροι προσιόντας ὡς αὐτὸς εἴρηκε ·
τοὺς δὲ πλεῦνας , κελεύσαντος Ξέρξεω , ἔστιξαν στίγματα βασιλήια , ἀρξάμενοι ἀπὸ τοῦ στρατηγοῦ Λεοντιάδεω .
οὔ τε Λεοντιάδης ἐν Θερμοπύλαις ἦν στρατηγός , ἀλλ Ἀνάξανδρος , ὡς Ἀριστοφάνης ἐκ τῶν κατ ἄρχοντας ὑπομνημάτων ἱστόρησε καὶ Νίκανδρος ὁ Κολοφώνιος 0 ·
οὔ τε γιγνώσκει τις ἀνθρώπων πρὸ Ἡροδότου στιχθέντας ὑπὸ Ξέρξου Θηβαίους ἐπεὶ μέγιστον ἦν ἀπολόγημα τῆς διαβολῆς καὶ καλῶς εἶχε τὴν πόλιν ἀγάλλεσθαι τοῖς στίγμασιν ἐκείνοις , ὡς Ξέρξου δικάσαντος ἐχθίστοις χρήσασθαι Λεωνίδῃ καὶ Λεοντιάδῃ ·
τοῦ μὲν γὰρ ᾐκίσατο πεπτωκότος τὸ σῶμα , τοῦ δὲ ζῶντος ἔστιξεν .
ὁ δὲ τὴν μὲν εἰς Λεωνίδαν ὡμότητα δήλωμα ποιούμενος , ὅτι μάλιστα δὴ ἀνδρῶν ὁ βάρβαρος ἐθυμώθη ζῶντι Λεωνίδῃ , Θηβαίους δὲ καὶ μηδίζοντας λέγων ἐν Θερμοπύλαις στιχθῆναι καὶ στιχθέντας αὖθις ἐν Πλαταιαῖς μηδίζειν προθύμως δοκεῖ μοι , καθάπερ Ἱπποκλείδης ὁ τοῖς σκέλεσι χειρονομῶν ἐπὶ τῆς τραπέζης , εἰπεῖν ἂν ἐξορχούμενος τὴν ἀλήθειαν οὐ φροντὶς Ἡροδότῳ 0 .
ἐν δὲ τῇ ὀγδόῃ τοὺς Ἕλληνάς φησι καταδειλιάσαντας ἀπὸ τοῦ Ἀρτεμισίου δρησμὸν βουλεύεσθαι ἔσω εἰς τὴν Ἑλλάδα , καὶ τῶν Εὐβοέων δεομένων ὀλίγον ἐπιμεῖναι χρόνον , ὅπως ὑπεκθοῖντο γενεὰς καὶ τὸ οἰκετικόν , ὀλιγωρεῖν , ἄχρι οὗ Θεμιστοκλῆς ἀργύριον λαβὼν Εὐρυβιάδῃ τε μετέδωκε καὶ Ἀδειμάντῳ τῷ Κορινθίων στρατηγῷ ·
, τότε δὲ μεῖναι καὶ διαναυμαχῆσαι πρὸς τοὺς βαρβάρους ὁ μὲν Πίνδαρος οὐκ ὢν συμμάχου πόλεως ἀλλὰ μηδίζειν αἰτίαν ἐχούσης , ὅμως τοῦ Ἀρτεμισίου μνησθεὶς ἐπιπεφώνηκεν ὅθι παῖδες Ἀθαναίων ἐβάλοντο φαεννὰν κρηπῖδ ἐλευθερίας Ἡρόδοτος δέ , ὑφ οὗ κεκοσμῆσθαί τινες ἀξιοῦσι τὴν Ἑλλάδα , δωροδοκίας καὶ κλοπῆς ἔργον ἀποφαίνει τὴν νίκην ἐκείνην γενομένην καὶ τοὺς Ἕλληνας ἀκουσίως ἀγωνισαμένους , ὑπὸ τῶν στρατηγῶν ἐξαπατηθέντας ἀργύριον λαβόντων .
καὶ τοῦτο πέρας οὐ γέγονεν αὐτῷ τῆς κακοηθείας ·
ἀλλὰ πάντες μὲν ἄνθρωποι σχεδὸν ὁμολογοῦσι ταῖς ναυμαχίαις αὐτόθι κρατοῦντας τοὺς Ἕλληνας ὅμως ὑφέσθαι τοῦ Ἀρτεμισίου τοῖς βαρβάροις , τὰ περὶ Θερμοπύλας ἀκούσαντας ·
οὐ δὲ γὰρ ἦν ὄφελος ἐνταῦθα καθημένους φρουρεῖν τὴν θάλασσαν , ἐντὸς Πυλῶν τοῦ πολέμου γεγονότος καὶ Ξέρξου τῶν παρόδων κρατοῦντος .
ἡρόδοτος δέ , πρὶν ἀπαγγελῆναι τὸν Λεωνίδου θάνατον , ἤδη ποιεῖ τοὺς Ἕλληνας βουλευομένους ἀποδιδράσκειν ·
λέγει δ οὕτω τρηχέως δὲ περιεφθέντες , καὶ οὐχ ἣκιστα Ἀθηναῖοι , τῶν αἱ ἡμίσειαι τῶν νεῶν τετρωμέναι ἦσαν , δρησμὸν ἐβούλευον εἰς τὴν Ἑλλάδα καίτοι τὴν πρὸ τοῦ ἀγῶνος ἀναχώρησιν οὕτως ὀνομάσαι μᾶλλον δ ὀνειδίσαι δεδόσθω ·
ὁ δὲ καὶ πρότερον δρασμὸν εἶπεν καὶ νῦν δρασμὸν ὀνομάζει καὶ μετ ὀλίγον πάλιν ἐρεῖ δρασμόν ·
τῷ ῥήματι προσπέφυκε .
τοῖς βαρβάροισι αὐτίκα μετὰ ταῦτα πλοίῳ ἦλθε ἀνὴρ Ἑστιαιεύς , ἀγγέλλων τὸν δρησμὸν τὸν ἀπ Ἀρτεμισίου τῶν Ἑλλήνων οἱ δὲ ὑπὸ ἀπιστίης τὸν μὲν ἀγγέλλοντα εἶχον ἐν φυλακῇ , νέας δὲ ταχείας ἀπέστειλαν προκατοψομένας .
ἀποδιδράσκειν ὡς κεκρατημένους , οὓς οἱ πολέμιοι μετὰ τὴν μάχην ἀπιστοῦσι φεύγειν ὡς πολὺ κρατοῦντας 0 ;
εἶτα πιστεύειν ἄξιον τούτῳ γράφοντι περὶ ἀνδρὸς ἢ πόλεως μιᾶς , ὃς ἑνὶ ῥήματι τὸ νίκημα τῆς Ἑλλάδος ἀφαιρεῖται καὶ τὸ τρόπαιον καθαιρεῖ καὶ τὰς ἐπιγραφάς , ἃς ἔθεντο παρὰ τῇ Ἀρτέμιδι τῇ Προσηῴᾳ , κόμπον ἀποφαίνει καὶ ἀλαζονείαν 0 ;
ἔχει δ οὕτω τ οὐπίγραμμα παντοδαπῶν ἀνδρῶν γενεὰς Ἀσίας ἀπὸ χώρας παῖδες Ἀθηναίων τῷδέ ποτ ἐν πελάγει ναυμαχίᾳ δαμάσαντες , ἐπεὶ στρατὸς ὤλετο Μήδων , σήματα ταῦτ ἔθεσαν παρθένῳ Ἀρτέμιδι .